Lumina din fereastra - Povestiri crestine pentru copii
Amestec de inocenta si iubire dezinteresata, dragalasenie si afectiune, copiii reprezinta comoara cea mai de pret a oricarui parinte ori bunic. Ne intrec adeseori in mila si bunatate pe noi, cei mari, dandu-ne chiar lectii de viata cu un farmec copilaresc de care nici macar nu sunt constienti. Viata lor este plina de intamplari si incercari, mai bune sau mai rele. \n Povestioarele cuprinse in acest volum sunt despre copii si pentru copii. Intamplari dintre cele mai variate vin sa populeze universul celor mici, vorbindu-le despre copii ca si ei, de care cu siguranta se vor simti aproape, induiosati de ispravile lor. Fiecare istorioara are talcul ei, tesut cu mestesug de autor, pentru a modela cu delicatete sufletele micilor iubitori de povesti.